2019. gada 15. janvārī Noteikumi Nr. 45

Rīgā (prot. Nr. 2 61. §)

**Grozījumi Ministru kabineta 2016. gada 28. jūnija noteikumos Nr. 418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem"**

Izdoti saskaņā ar

Pašvaldību finanšu izlīdzināšanas likuma

12. panta pirmo daļu

Izdarīt Ministru kabineta 2016. gada 28. jūnija noteikumos Nr. 418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem" (Latvijas Vēstnesis, 2016, 131., 234. nr.) šādus grozījumus:

1. Izteikt 2. punktu šādā redakcijā:

"2. Pašvaldībai, kuras administratīvajā teritorijā deklarētie iedzīvotāji izmanto citas pašvaldības vispārējo izglītības iestāžu sniegtos pakalpojumus, izņemot pakalpojumus no tādām pašvaldību speciālās izglītības iestādēm, kuras sniedz internāta pakalpojumus (turpmāk – pakalpojuma saņēmējs), ir pienākums slēgt šo noteikumu 4. punktā minēto līgumu."

2. Papildināt noteikumus ar 9.1 punktu šādā redakcijā:

"9.1 Pašvaldības pēc vienošanās izglītības iestādes izdevumu tāmē var iekļaut izdevumus, kas nav minēti šo noteikumu 9. punktā."

3. Papildināt 11. punktu aiz vārdiem "dibināta jauna" ar vārdiem "vai reorganizēta".

4. Papildināt noteikumus ar 22. un 23. punktu šādā redakcijā:

"22. Aprēķinot izmaksas par vienu izglītojamo internātskolā 2019. gadā saskaņā ar šo noteikumu 4. punktu, 14.3. apakšpunktu un 17. punktu, izdevumu tāmē iekļauj saimnieciskajā gadā plānotos izglītības iestādes izdevumus atbilstoši šo noteikumu 9. punktā minētajiem ekonomiskās klasifikācijas kodiem.

23. Šo noteikumu 2. punktā minētais izņēmums līdz 2020. gada 31. augustam attiecas arī uz speciālo internātskolu un rehabilitācijas centru sniegtajiem pakalpojumiem."

Ministru prezidents Māris Kučinskis

Finanšu ministre Dana Reizniece-Ozola